HENKILÖKOHTAISESTI INGEMAR
YLLÄ EI ÄÄRET TAIVAAN Teksti & Musiikki: Augusta Lönborg
Hengellinen laulukirja, laulu 508
Yllä ei ääret taivaan, -
aurinko, tähtitie -
korkeutehen, minne -
vain rukous, huokaus vie.
Tomusta maan jo henki -
siipensä kohottaa, -
kotihin Isän pyrkii, -
sen portille kolkuttaa.
"Mitä minun on tehtävä Jeesukselle, jota kutsutaan messiaaksi?"
Se on maailmankuulu kysymys.
Pontius Pilatus kysyi sen.
Kansa tahtoi nähdä Jeesuksen ristiinnaulittuna.
He huusivat hysteerisesti: "Hänet on ristiinnaulittava!"
Viimeiseksi yrityksekseen kansan rauhoittamiseksi Pilatus kysyy:
"Mitä pahaa hän on tehnyt?"
Mutta he huutavat vielä kovemmin: "Ristiinnaulitse!"
Sitten hän kysyy: "Mitä minun on sitten tehtävä Jeesukselle?"
Aavistan, että hän tuskailee sisimmässään: -
"Mitä teen Jeesukselle?"
Tahtoisin sanoa kolme asiaa siitä kysymyksestä.
1.) Kyse on henkilöstä.
"Mitä minun tulisi tehdä tälle Jeesukselle?"
Kristinuskossa on kyse Jeesuksesta.
Kristinuskon keskuksessa seisoo siis henkilö -
lävistetyin käsin ja särkynein sydämin: Jeesus Kristus.
Toivoisin, että saarnatessani ja laulaessani kristittyjä lauluja, -
ihmiset kokisivat, että kaikki turha ulkonainen kuoriutuisi pois, -
että kristinuskon sisin ydin näyttäytyisi oikeassa valossa.
Kristittynä oleminen tarkoittaa, että rakastaa Jeesusta Kristusta, -
uskoo Häneen ja seuraa Häntä, -
tuntee Hänet pelastajana ja Herrana.
Mitä teen Jeesukselle?
Ei, mitä teen Lutherilaiselle kirkolle tai Helluntailaisille -
tai kristityille, jotka eivät ole niin täydellisiä kuin pitäisi.
Voimme keskittyä koko elämän ajan ulkonaisiin muotoihin -
ja puolustaa itseäni niillä kysymyksillä, -
ettei tarvitsisi kohdata todellista sydänkysymystä.
Kristinuskossa on kyse henkilöstä, Jeesuksesta!
Mitä teen rakkaudelle, joka kävi kuolemaan sovittaakseen syntini -
ja avatakseen minulle tien elävään yhteyteen Jumalan kanssa?
Kyseessä on henkilö.
Toiseksi: Kysymykseen tulee aina vastata henkilökohtaisesti.
Mitä minä teen?
Kun evankeliumi, kristinuskon sanoma koskettaa sisimpäämme, -
silloin se tulee läheiseksi ja henkilökohtaiseksi.
Ei ole mitään neutraaleja, harmaita alueita.
Valinta koskee Häntä. On otettava kantaa.
Hänen rakkautensa haastaa meitä tähän.
Kysymys on henkilöstä.
Ei kukaan kuningas tai presidentti voi päättää, -
että tästä lähtien maani on oltava kristitty.
Kristillisyys ei ole poliittinen päätös. Se on sydämen kysymys.
Ei edes Kustaa Vaasa voinut päättää, -
että maani on oltava kristitty.
Kuningas tai presidentti ei voi vastata kansastaan.
Oikeastaan on niin, ettei edes isä tai äiti -
voi pitkällä tähtäimellä vastata perheestään.
Jokainen pieni ihminen on haastettu antamaan oman vastauksensa.
Olen viiden lapsen isä ja minulla on yhdeksän ihanaa lastenlasta -
ja vaimo, jolle olen suuressa kiitollisuuden velassa.
Hän on tehnyt kaikkensa auttaakseen ja -
ohjatakseen ja rohkaistakseen lapsiamme seuraamaan Jeesusta.
Emme koskaan ole pakottaneet heitä, mitä uskoon tulee.
Mutta olemme aina neuvoneet ja yrittäneet olla heille hyvä esimerkki.
Samanaikaisesti olen aina tiennyt kaikkien vuosien aikana, -
että tulee päivä, jolloin isä ei voi olla kanssasi.
Sinun on aivan yksin taisteltava suurten elämänkysymysten edessä.
Ja annettava sydämesi vastaus Jeesukselle!
Mitä minun on tehtävä Jeesukselle? Kysymys koskee henkilöä.
Kysymykseen tulee aina vastata henkilökohtaisesti.
Sanon lopuksi. Näet, että olen vanha, kokenut monenlaista.
Tiedän, mitä tahdot sanoa: "Ahdistun päätöksen teosta ja ratkaisuista.
Päätöksilläni ja teoillani tänään -
voi olla suuria seurauksia tuntemattomassa tulevaisuudessa."
Mutta tämä kysymys on kaikkein tärkein!
Se ei ainoastaan ratkaise kohtaloani maan päällä.
Raamatun sanoma on kristallinkirkas!
Se kysymys ratkaisee kohtaloni koko iankaikkisuuteni suhteen!
Tähän perustuu iankaikkinen onneni. Kuinka voit sanoa noin?
Raamattu osoittaa, että Jeesus on ainutlaatuinen. Hän on ainoa tie!
Ainoa välikäsi ja perustus. Hänen nimensä on ainoa, jossa pelastun.
Kaikista kysymyksistä tärkein. Tietääkö joku, jonkun toisen, -
joka voi antaa synnit anteeksi, -
synnyttää uudesti ylhäältä, antaa iankaikkisuuden toivon?
Tunnen vain yhden. Mitä minä teen Jeesukselle?
Tahdon antautua hänelle jokaisena uutena päivänä, jonka saan elää -
ja sanoa: "Tahdon rakastaa sinua, seurata sinua, palvella sinua."
USKOLLISUUTESI SUURI ON
Teksti: Thomas O Chrisholm, Daniel Hallberg
Musiikki: William M Runyan
Uskollisuutesi suuri on, Herra.
Ei vaihteen varjoa luonasi Sun
Iäti kestävä perustus varma
On Sinun armosi Herrani mun
Suomennos: Kirsti Eastwood